open-index/open-wikipedia-markdown huggingface dataset:
Pietro Perugino

**Pietro Perugino** (ca. 1450–1523) was 'n Italiaanse skilder. Daar is min oor sy skoling bekend, maar sy eerste ontwikkelings is duidelik beïnvloed deur Andrea del Verocchio en sy jare in Verrocchio se Florentynse werkswinkel, waar hy saam met Leonardo da Vinci gewerk het. Ook die skilderye van Piero della Francesca het 'n belangrike invloed op hom gehad. Perugino het in 1472 by die Florentyse skildersgilde aangesluit.

Hy het in 1481 na Rome vertrek om te help met die fresko's aan die mure van die Sikstynse Kapel. Tussen 1486 en 1496 was hy weer terug in Florence en dit is in dié stad waar hy baie van sy bekende werke geskep het. Hierna het hy tussen Venesië, Mantua, Milaan en Perugia rondgetrek.

Perugino was 'n tipiese verteenwoordiger van die Umbriese skool, veral as die dromerige stemming, vrede en harmonie in sy werke in ag geneem word. Hy het self ook talle leerlinge gehad, onder andere Raphael.

## Galery 

Lêer:Entrega de las llaves a San Pedro (Perugino).jpg|*Die lewering van die sleutels*
Lêer:Foligno064.jpg|*Die Doop van Jesus*
Lêer:Le Pérugin La Vierge Nancy 250808.jpg|*Die Maagd*
Lêer:Perugino Descent from the C.jpg|*Kruisafneming*

## Eksterne skakels 
## Bronne 
## LitBronne 
* Andreas Schumacher (Hrsg.): *Perugino – Raffaels Meister.* 1. Auflage. Hatje Cantz Verlag, 2011, .
* Joseph Antenucci Becherer (Hrsg.): *Pietro Perugino: Master of the Italian Renaissance.* Rizzoli, New York 1997, .
* Fiorenzo Canuti: *Il Perugino.* La Diana, Siena 1983 (Repr.), .
* Vittoria Garibaldi: *Perugino.* Giunti Editore 2004, .
Giorgio Vasari

**Giorgio Vasari** (30 Julie 1511 - 27 Junie 1574) was 'n Italiaanse skilder, argitek en een van die eerste kunsgeskiedkundiges.

In sy eie tyd was Vasari bekend vir sy kunswerke wat hy vir die kerke in Florence geskep het, alhoewel hy vandag veral bekend is vir sy *Vite*, wat naas Karel van Mander se *Schilderboek* steeds as een van die belangrikste biografiese bronne van kunstenaars uit Renaissance beskou word. Die boek se volledige titel is ''Vite de' più eccellenti architetti, pittori, et scultori italiani, da Cimabue insino a' tempi nostri'' ("Lewens van die uitmuntendste Italiaanse argitekte, skilders en beeldhouers, van Cimabue tot ons tyd).
Kediri

**Kediri** is 'n stad in Indonesië op die Java-eiland in die Oos-Java provinsie.

## Vervoer 
* Kediri het 'n ou treinstasie aan die lyn Surabaya-Telungagung.

## Burgemeester 
**Nederlands-Indiese tyd:* Mnr. L.K. Wennekendonk (1929-1936); J.G. Ruesink (1936-1940); M. Scheltema (1940-1941); Dr. J.R. Lette (1941-1942).
**Indonesiese tyd:* H.A. Maschut (tot in 2009); Dr. H. Samsul Ashar Sp.PD (2009-nu)
Bukittinggi

**Bukittinggi** (Indonesies: Hoë Heuwel) is 'n stad in Indonesië op die Sumatra-eiland in die Wes-Sumatra-provinsie. Die naam was vroeër **Fort De Kock** (tot 1950).

duimnael|links|200px| Minangkabauvrou

Hierdie hoofstad van die Minangkebaumense.
Madiun

**Madiun** (uitgespreek as Ma-dioen) is 'n stad en lê in die provinsie Oos-Java in Indonesië. Hierdie lig oos van die rivier Madiun.

## Vervoer 
* Mediun het 'n treinstasie aan die lyn Surabaya-Yogyakarta.
* Dit het 'n groot busstasie.
* Dit het twee lughawens, namelik ISWAHYUDI (internasionale kode WARI) en MAOSPATI (militêre lughawe).

## Buurte 
Die stad het 3 buurte/administratiewe distrikte:
* Kartoharjo 
* Manguharjo 
* Taman

## Burgemeester 
**Nederlands-Indiese tyd*: Mr. R.A. Schotman (1929-1934); J.H. Boerstra (1933-1936); Mr. L. van Dijk (1936-1940); Dr. Mr. R.Ng. Soebroto (1940-1941); Mr. R. Soesanto Tirtiprodjo (1941-1942).
**Indonesiese tyd*: Soedibjo; R.Porbo Siswono; Soepardi; R. Mochamad; R.M Sudiono; R. Singgih; R. Moentoro; R. Moestadjab; R. Roeslan; R. Soepardi; Soemadi; Soebagyo; Dr. R Roekito; Drs. Imam Soenardji; Achmad Dawaki; Drs. Marsoedi; Drs. Masdra M. Jasin; Drs. Bambang Pamoedjo; Drs. H. Achmad Ali; Kokok Raya.
The Field

**The Field** is 'n Sweedse technokunstenaar wat uit die sololid Axel Willner bestaan en sedert 2005 vanuit Stockholm aktief is. In 2007 het hy sy debuutalbum *From Here We Go Sublime* onder die Duitse platemaatskappy Kompakt se etiket uitgegee.

## Diskografie 
* *From Here We Go Sublime* (2007)
* *Yesterday & Today* (2009)
* *Looping state of mind* (2011)

## Eksterne skakels 
* Amptelike webwerf
* MySpace-profiel
Ambon

**Ambon** is 'n stad in Indonesië op die Ambon-eiland, en die hoofstad van die Molukke-provinsie. Dit dien ook as 'n belangrike hawe, en het 'n lughawe (Pattimura Internasionale Lughawe) en twee universiteite.

Ambon het as stad 5 gebiede (kecamatan): Nusaniwe • Sirimau • Teluk Ambon Baguala • Teluk Ambon • Leitimur Selatan

## Geskiedenis 
duimnael|400px|links|Ambon met Fort Victoria, in 1724 deur Valentyn geskets
Die stad is in 1526 deur Portugese seevaarders verower. Hulle bou Fort Victoria. In 1609 kom die Hollanders van die Verenigde Oos-Indiese Kompanjie daar aan. In ekonomiese opsig was die gebiede in Asië belowend (vir naeltjies) vir die Kompanjie, en gevolglik word Ambon 'n belangrike handelspos.

Die stad het konflik tussen Christene en Moslems beleef van 1999 tot 2004.

## Burgemeesters 
**Nederlands-Indiese tyd:* J.A.F. Schut (1926-1933); J. van Arkel (1933-1936); H. Scheffer (1935-1937); J.F. Dee (1937-1939); Dr. H.D. von Meyenfeldt (1939-1942).
* *Indonesiese tyd:* Wattimena (1989); Sudiyono (1995); Tanasele (1999); Drs. Markus Jacob Papilaja (2003-nu).
links|400px
## Susterstede 
*  Vlissingen, Nederland
*  Darwin, Australië
Pekanbaroe

**Pekanbaroe** (Indonesies: Nieu-Mark) is 'n stad in Indonesië op die Sumatra-eiland in die Riau-provinsie. Vanaf 1959 is Pekanbaroe die provinsiehoofstad.

## Vervoer 
* Pekanbaroe het 'n internasionale lughawe "Sultan Syarif Qassim II". 

## Buurte 
Die stad het 8 buurte/administratiewe distrikte (Indonesies: kecamatan):
*Bukit Raya 
*Lima Puluh 
*Pekanbaroe Kota 
*Rumbai 
*Sail 
*Senapelan 
*Sukajadi 
*Tampan
Justice (musiekgroep)

**Justice** is 'n Franse elektroniese musiekduo wat uit Gaspard Augé (* 21 Mei 1979) en Xavier de Rosnay (* 2 Julie 1982) bestaan. Hierdie duo is die suksesvolste groep in kontrak met Ed Banger Records, en word deur die hoof van die uitgewer, Pedro Winter, bestuur. Justice staan bekend vir hul kenmerkende sameflansing van rockelemente met hul elektroniese musiek.

duimnael|links|250px|Justice tydens 'n opvoering (2007).
Justice se styl is al beskryf as hebbend van rockelemente en selfs heavy metal-elemente. Hulle kombineer opgekerfde baslyne met 'n saamgepersde en verwronge sintetiese klank. Hul musiek bevat gereeld die basslaptegniek wat aan die musiek 'n electro house-klank gee. Justice gebruik ook dele uit ander snitte om tot hierdie effek by te dra, soos met die snit "Tthhhee Ppaarrttyy" saam met Uffie.

Die instrumente wat Justice gebruik om hul musiek te produseer, sluit in: 'n Apogee Ensemble Recording Interface, 'n Power Mac G5-rekenaar, hul Korg RADIAS, MicroKORG en Cubase, en ander samestellingsagteware. Tydens regstreekse optredes is daar gewoonlik 'n Korg RADIAS, drie JazzMutant Lemur Input Devices, twee MacBook Pro's wat Ableton Live aandryf, 'n Korg MicroKorg, 'n AKAI MPD24, 'n Korg ZERO8, en 'n Pioneer DJM800 op die verhoog. Aan beide kante van "Valentine" ('n gebreekte modulêre sintetiseerder-verhoogrekwisiet) staan nege gestapelde Marshall-kabinetfronte, wat 'n totaal van agttien meebring. Die kabinetstapels is bykomende nie-funksionerende verhoogrekwisiete wat vir versiering daar geplaas word. Hul platejoggie-opstelling sluit twee Pioneer CDJ-1000MK3's en 'n Pioneer DJM800 in.

## Diskografie 
* *†* (2007)
* *A Cross the Universe* (2008)
* *Woman* (2016)

## Eksterne skakels 
* MySpace-profiel

## Verwysings
Pontianak

**Pontianak** is 'n stad in Indonesië op die Borneo-eiland in die Wes-Borneo-provinsie (Indonesies: Wes-Kalimantan). Pontianak is die provinsiehoofstad.

## Vervoer 
* Pontianak het 'n lughawe "Supadio".

## Buurte 
Die stad het 5 buurte/distrikte (Indonesies: kecamatan).

## Burgemeester 
R. Soepardan (1947–1948); Ads. Hidayat (1948–1950); Ny. Rohana Muthalib (1950–1953); Soemartoyo (1953–1957); A. Muis Amin ( 1957–1967); Siswoyo (1967–1973); Muhammad Barir (1973–1978); T.B. Hisny Halir (1978–1983); H. A. Majid Hasan (1983–1993);
R.A. Siregar, S.Sos (1993–1999); dr. H. Buchary Abdul Rahman (1999–2008); Sutarmidji, M.Hum (2008-tans).

duimnael|links|340px|Die ewenaarmonument in Pontianak
Lukwart

Die **lukwart** (*Eriobotrya japonica*) is 'n vrugteboom in die subfamilie Maloideae van die familie Rosaceae, inheems aan die suidooste van China. Dit word ook die **Japannese medlar** genoem.

## Beskrywing 
Dit is 'n immergroen, groterige struik of kleinerige boom met 'n ronde kroon, kort stam en wollerige nuwe blare. Die boom kan 5–10 m hoog groei, maar is gewoonlik korter, ongeveer 3–4 m.

duimnael|links|200px|Lukwartvrugte en -blare.
duimnael|175px|Lukwart met vrugte.

## Gebruike 
links|duimnael|Lukwart in blom. Hierdie is 'n kultivar bedoel vir tuisverbouing, waar die blomme geleidelik oopgaan en die vrugte ook geleidelik ryp word.
links|duimnael|'n Blaar van 'n lukwart, hier teen 'n hoë vergroting, toon die algemene voorkoms van die blaar sowel as die fyn bearing.
Die vrugte is op hulle soetste as hulle sag en geel is. Indien lukwarte in groot hoeveelhede geëet word, oefen dit 'n ligte maar merkbare kalmerende effek uit, wat tot 24 uur kan voortduur.

## Geskiedenis 
Die lukwart is oorspronklik 'n vrug uit die suidooste van China. Dit het na Japan versprei en het reeds sedert die vroegste tye daar natuurlik voorgekom, waar dit nou reeds vir meer as 'n duisend jaar verbou word. Dit het ook natuurlik gevestig in Indië en vele ander plekke in die wêreld. Chinese immigrante het heel waarskynlik die lukwart na Hawaii versprei.

## Produksie 
Japan is die grootste produsent van lukwarte (Januarie tot Junie), gevolg deur China (Maart tot Julie). Dit word ook reg rondom die Middelandse See verbou (in Siprus, Egipte, Frankryk, Israel, Italië, Albanië, Libanon, Malta, Spanje, Morokko, Algerië, Sirië en Turkye), sowel as in Armenië, Abchasië, Australië, Bermuda (konfyt word hier gemaak van lukwarte), Brasilië, Indië, Nieu-Seeland, Pakistan en Portugal.

## Verbouing 
Dit is maklik om die lukwart te kweek en dit word ook as sierboom aangeplant. Dit was oral in Kalifornië verbou teen die 1870's. Dit floreer ook in die vogtige klimaat van suidoos-Texas, asook dwarsoor Israel. Die growwe tekstuur van die blare verskaf 'n tropiese effek aan tuine en kontrasteer goed met meeste ander plante.

## Voedingswaarde 
Die lukwart het 'n lae natrium-, cholesterol- en versadigde vetinhoud. Dit is ryk aan vitamien A, dieetvesel, vitamien B6, kalium en mangaan. Die goeie voedingswaarde en gesondheidsvoordele van lukwart maak dit ideaal vir verslankingsprogramme.

## Eksterne skakels 
* Feite oor lukwarte op die "California Rare Fruit Growers" webblad  
* Lukwart inskrywinng op "Purdue University Center for New Crops & Plant Products" webblad 
* Feite oor lukwart-voeding
Led Zeppelin

**Led Zeppelin** was 'n musiekgroep wat uit vier Britse jongelinge bestaan het en vanaf 1968 tot in 1980 aktief was, met reünies in 1985, 1988, 1995 en 2007. John Bonham is in 1980 oorlede.

## Albums 
|-align=center
|align=left|*Led Zeppelin*||1969||-||||||
|-align=center
|align=left|*Led Zeppelin II*||1969||06-12-1969||1(4wk)||28||
|-align=center
|align=left|*Led Zeppelin III*||1970||24-10-1970||3||27||
|-align=center
|align=left|*Led Zeppelin IV*||1971||04-12-1971||7||12||
|-align=center
|align=left|*Houses of the Holy*||1973||07-04-1973||4||11||
|-align=center
|align=left|*Physical Graffiti*||1975||08-03-1975||10||10||
|-align=center
|align=left|*Presence*||1976||17-04-1976||7||10||
|-align=center
|align=left|*The Song Remains the Same*||1976||13-11-1976||24||11|| Klankbaan / Direkte Dubbelopname
|-align=center
|align=left|*In Through the Out Door*||1979||08-09-1979||21||7||
|-align=center
|align=left|*Coda*||1982||-||||||
|-align=center
|align=left|*Led Zeppelin*||1990||-|||||| Versamelalbum
|-align=center
|align=left|*Re-Masters*||1990||27-10-1990||34||22|| Versamelalbum
|-align=center
|align=left|*Boxed Set 2*||1993||-|||||| Versamelalbum
|-align=center
|align=left|*The Complete Studio Recordings*||1993||-|||||| Versamelalbum
|-align=center
|align=left|*BBC Sessions*||1997||-||||||
|-align=center
|align=left|*Early Days / Best of Led Zeppelin*||2000||-|||||| Versamelalbum
|-align=center
|align=left|*Latter Days / Best of Led Zeppelin*||2000||-|||||| Versamelalbum
|-align=center
|align=left|*How the West was Won*||2003||07-06-2003||47||12||
|-align=center
|align=left|*Mothership*||2007||17-11-2007||15||22||
|}

## Eksterne skakels 
* Amptelike webwerf
Medford, Oregon

**Medford** is 'n dorp in die suide van Oregon, in die Jackson-distrik. 

## Demografie 
In 2000 het die dorp 'n bevolking van 63&nbsp;154 gehad: 89,99% wit, 0,50% swart of Afro-Amerikaans, 1,07% Amerikaanse inboorlinge, 1,14% Asiaties, 0,26% Pasifiese eilanders, 3,87% van ander rasse en 3,17% van twee of meer rasse. Spaans-Amerikaners of Latyns-Amerikaners van enige ras het 9,25% van die bevolking uitgemaak.
Eugene, Oregon

**Eugene** is 'n stad in die weste van Oregon, in die Lane-distrik. 

## Demografie 
In 2000 het die dorp 'n bevolking van 137&nbsp;893 gehad: 88,15% wit, 1,25% swart of Afro-Amerikaans, 0,93% Amerikaanse inboorlinge, 3,57% Asiaties, 0,21% Pasifiese eilanders, 2,18% van ander rasse en 3,72% van twee of meer rasse. Spaans-Amerikaners of Latyns-Amerikaners van enige ras het 4,96% van die bevolking uitgemaak.
Pyeongchang

**Pyeongchang** (Koreaans: 평창군, [pʰjʌŋtɕʰaŋ]; letterlik: "Vrede en voorspoed") is 'n skidorp in Suid-Korea wat as gasheerstad vir die Olimpiese Winterspele 2018 en die daaropvolgende Paralimpiese Winterspele 2018 aangewys is.

## Eksterne skakels 
*  
*  Amptelike regeringswebwerf
*  Amptelike webwerf
Dessau-Roßlau

**Dessau-Roßlau** (Duits: [ˈdɛsa͜u ˈrɔsla͜u], ) is 'n selfregerende stad in die Duitse deelstaat Sakse-Anhalt langs die Elberivier. Die stad het as gevolg van 'n administratiewe hervorming op 1 Julie 2007 met die samesmelting van Dessau en Roßlau ontstaan en is sedertdien die derde grootste stad in Sakse-Anhalt ná Halle en Maagdeburg. Die grootste stede in die omgewing is Halle (40 kilometer suid), Leipzig (52 kilometer suidoos) en Maagdenburg (sowat 65 kilometer noordwes).

[duimnael|links|Gerekonstrueerde vooraansig van die Bauhaus Dessau, ontwerp deur [Walter Gropius]]
duimnael|links|Die Dessau-Wörlitzse Tuinryk
In historiese opsig was Dessau die hoofstad van die vorste- en latere hertogdom Anhalt-Dessau en Anhalt. Dessau was sedert die 18de eeu – toe dit tot een van die beduidendste sentra van die Duitse verligting ontwikkel het – 'n bakermat van belangrike vernuwings en ontwikkelinge op sosiale, ekonomiese en opvoedkundige gebied. Die harmoniese wêreld van tuine, parke en slotte, die sogenaamde Dessau-Wörlitzse Tuinryk in die rivierlandskap tussen Elbe en Mulde, dateer uit die 18de eeu. Die Dessau-Wörlitzse Tuinryk is in 2000 deur Unesco as 'n wêrelderfenisgebied gelys.

Later het die bekende Duitse nyweraar en lugvaartpionier Hugo Junkers sy vliegtuie in Dessau vervaardig en 'n nuwe tydperk in die lugvaartgeskiedenis ingelui. Met die befaamde kunsskool Bauhaus het Dessau 'n groot invloed op die internasionale argitektuur, kuns en ontwerp uitgeoefen. Die Bauhaus Dessau is in 1996 deur Unesco as 'n wêrelderfenisgebied gelys. Dessau-Roßlau is ná Weimar net een van twee Duitse stede wat twee Unesco-wêrelderfenisgebiede huisves. Net Berlyn het drie inskrywings.

Die gebied van Leipzig-Halle-Dessau is tans een van die beduidendste ekonomiese groeipunte in die oostelike deelstate van Duitsland. Dessau is die setel van belangrike instellings van die deelstaat Sakse-Anhalt en die Duitse Federale Buro vir Omgewingsake (Duits: *Umweltbundesamt*).

## Sport 
Op Dessau-Roßlau se Paul-Greifzu-stadion is tydens die tweejaarlikse Europese Rugbykampioenskap tot dusver twee belangrike rugbywedstryde beslis:
* 4 Februarie 2024:  teen  (17–28)
* 14 Februarie 2026:  teen  (12–68)

## Verwysings 
## Eksterne skakels 
*  
*  Amptelike webwerf
*
Karin Dreijer Andersson

**Karin Elisabeth Dreijer Andersson** (* 7 April 1975) is 'n Sweedse musikant en sangeres wat bekend is vir haar rol as hoofsangeres van die musiekgroep The Knife, 'n musiekduo wat sy met haar broer Olof Dreijer gevorm het. Andersson was voorheen die sangeres en kitaarspeelster van die groep Honey is Cool. Terwyl The Knife op 'n hiaat is, het sy haar solodebuutalbum in 2009 onder die naam Fever Ray vrygestel. 

Andersson is verder ook bekend vir haar samewerking met die Noorse groep Röyksopp, waar sy in treffers soos "What Else is There?" die voorsang behartig het.
Röyksopp

**Röyksopp** (IFA: ['ɾøʏkˌsɔp:]), soms verkeerdelik as Røyksopp geskryf, is 'n elektroniese musiekduo vanuit Bergen (Noorweë) wat uit Torbjørn Brundtland en Svein Berge bestaan. Die groep het in 1998 tot stand gekom en het hul debuutalbum *Melody A.M.* onder die etiket van Wall of Sound in 2001 uitgegee. Die groep se naam is Noors vir "rook" (röyk) en "sampioen" (sopp), dus letterlik "rooksampioen", en dit verwys na die sampioensoort.

Röyksopp se styl word beskryf as van 'n hakige elektroniese aard met opgekerfde en verwronge baslyne en sintetiese onderlae, wat 'n klank meebring eenders aan dié van die Franse musiekduo Justice, maar wat sagter en rustiger is en hom dikwels aan die downtempo-genre leen. Snitte met vinniger tempo word egter nie uitgesluit nie, en word gewoonlik met 'n electro-house-styl vervaardig. Röyksopp is veral ook bekend vir hul samewerking met verskillende vroulike gaskunstenaresse. Treffers soos "Only This Moment" en "Circuit Breaker", met Kate Havnevik, en "What Else is There?" met Karin Dreijer Andersson (van The Knife en Fever Ray), is voorbeelde van die sukses wat Röyksopp met hierdie styl bereik het.

## *The Understanding* (2005) 
*The Understanding* is Röyksopp se tweede vollengteateljeealbum en is in 2005 vrygestel. Op die meeste snitte van hierdie album verskaf die manlike groepslede Torbjørn Brundtland en Svein Berge die stemelement, behalwe vir die snitte "What Else is There?" met Karin Dreijer Andersson, "Only This Moment" en "Circuit Baker" met Kate Havnevik, en "49 Percent" met Chelonis R. Jones.

## *Junior* (2009) 
Röyksopp se derde vollengteateljeealbum *Junior* is op 24 Maart 2009 deur die platemaatskappy Astralwerks Records uitgereik. Svein Berge en Torbjørn het die elf snitte op die album gekomponeer, uitgevoer en vervaardig. Vroulike gaskunstenaars is weer eens op hierdie album gebruik, met Sweedse kunstenaresse Robyn Lykke Li en Karin Dreijer-Andersson, asook mede-Noorweër Anneli Drecker, wat ook op Röyksopp se debuut, *Melody A.M.*, verskyn het.

## Diskografie 
* *The Travellers’ Dream* (as *Aedena Cycle*, 1995)
* *Melody A.M.* (2001)
* *The Understanding* (2005)
* *Junior* (2009)
* *Senior* (2010)
* *Late Night Tales: Röyksopp* (2013)
* *The Inevitable End* (2014)

## Eksterne skakels 
* Amptelike webwerf

## Verwysings
The Knife

**The Knife** is 'n elektropopmusiekduo van suster en broer Karin Dreijer Andersson en Olof Dreijer wat in 1999 in Swede gevorm is. Olof Dreijer bedryf ook die groep se eie platemaatskappy, Rabid Records. Die groep kommunikeer selde met die media en nuusbedryf, en die verkoopsyfer van 30&nbsp;000 eksemplare van hul tweede vollengteateljeealbum *Deep Cuts* word as 'n groot sukses geag vir 'n obskure musiekgroep soos hulle wat nie kontraktueel aan 'n hoofstroomplatemaatskappy gebind is nie. Andersson was voorheen die voorsangeres van die Göteborgse musiekgroep Honey is Cool.

The Knife het in 2003 'n Grammis-prys as die beste popgroep gewen. Hulle het egter die toekenningseremonie geboikot en as prysontvangers die kunstenaresse Fia-Stina Sandlund en Joanne Rytel van die groep Unfucked Pussy gestuur, wat opgedaag het as gorillas geklee en met die getal 50 op hul rûe, as 'n protes teen die musiekindustrie wat volgens hulle deur mans gedomineer word.

Die groep het aanvanklik 'n beleid gevolg waarvolgens hulle geen direkte optredes sou uitvoer nie. Hulle het hierdie tradisie egter verbreek deur in 2005 hul eerste optrede by die ICA in Londen te gee, en in samehang daarmee het hulle die album *Silent Shout* in 2006 vrygestel wat bykans deur die bank deur kritici en aanhangers positief ontvang is. In 2006 is meer direkte optredes in Londen, New York Stad, Lund, Berlyn, Stockholm en Göteborg uitgevoer. Die groep hou hulle egter steeds skaars vir die media en dra selfs tydens optredes gesigmaskers van variërende styl.

## Diskografie 
* *The Knife* (2001)
* *Deep Cuts* (2003)
* *Hannah med H* (2003)
* *Silent Shout* (2006)
* *Tomorrow, in a Year* (2010)
* *Shaking the Habitual* (2013)

## Eksterne skakels 
* Amptelike webwerf
Johnny Neon

**Johnny Neon** is 'n musiekgroep van Suid-Afrika. Die groep is aanvanklik onder die naam The Hot Lips begin as 'n kreatiewe uitlaat vir die Kaapstadse grafiese ontwerper en kunstenaar Johnny Kotze. Tussen 2004 en 2006 het Kotze, wat deur rock, pop en punk beïnvloed word, dosyne snitte opgeneem en geproduseer deur van geprogrammeerde ritmes en verskeie analoogsinteses gebruik te maak.

Johnny het *The Hot Lips EP*, met 'n speeltyd van vyf-en-twintig minute, vrygestel met sy sewe gunsteling snitte daarop wat 'n mengselklank van sintetiese popmelodieë en estetiese kunstepunk weergee. Kotze het die plaat onafhanklik vrygestel met sy eie albumomslag, en dit is deur One Minute Trolley Dash se Righardt Kapp met die hand gedruk.

In Oktober 2006 het Johnny na Johannesburg geskuif, waar hy die prominente plaaslike danspunk-platejoggie en stiger van die Sovereign Academy-partytjiereeks, Ben Rausch, ontmoet het. Die duo het die groepnaam Johnny Neon aanvaar en aan die *Hot Lips EP*-snitte begin werk om dit direk uitvoerbaar te maak. Sedertdien het Johnny Neon op talle plaaslike radio en tydskrifte voorgekom asook 'n musiek video geskiet vir 'Heart Attack' wat onder die top tien video's op die musiekkanaal MK beland het. Johnny het sy musiek vrygestel op die internet om gratis af te laai. Die laaste self getitlede album is vrygestel einde 2009 met al die titels van 'Hot Lips' asook talle nuwes om totaal van sowat 11 snitte te vorm. Tans het Johnny Neon terug Kaapstad toe getrek en werk weereens as solo kunstenaar aan die musiek. 'n Remix van 'Hearts' verskyn einde 2010 deur Who Killed JR. Die musiek video vir Hearts (redigeer deur Dave Meinert) maak 2012 wereldwyd opslae en word vertoon op 'MTV Buzzworthy', 'Huffington Post' en 'Good Morning America' onder andere. Die musiek verskyn ook in 2012 in verskeie bekende blogs op die internet, onder andere TheGetdownn, The Burning Ear en Big Green Beats. Die video wen ook beste dans in 2013 by die MK Awards.
Unfucked Pussy

**Unfucked Pussy** was 'n Sweedse kunstegroep bestaande uit Joanna Rytel en Fia-Stina Sandlund wat politiese en feministiese kunsaktivisme en ander kunsaktiwiteite uitgevoer het. Die twee lede het tydens 'n kursus in kuns en humor aan Konstfack, die Stockholmse universiteitskollege van die kunste, handwerk en ontwerp, ontmoet. Die duo het van 1999 tot 2003 saamgewerk, toe Rytel haar eie uitvoerende groep *Oknullad fitta* (Sweeds: *Ongefokte kont*) gevorm het. Die groep is die bekendste vir hul optrede tydens die Mej. Swede-kompeitisie in 2001 waartydens hulle op die verhoog gestorm het en 'n banier onthul het waarop "Gubbslem" gestaan het. Die Sweedse woord "gubbslem" het 'n tweeledige betekens, daar dit "oumanslym" beteken en ook die naam van 'n alg (*Gonyostomum semen*) is. Een van hul laaste aksies was tydens die Grammis-toekenningsaand van 2003 toe hulle deur die musiekgroep The Knife uitgenooi is om die groep se Grammis-toekenning vir die beste popgroep van 2003 te ontvang. Unfucked Pussy het as gorillas geklee en met die nommer 50 op hul rûe opgedaag as 'n protes teen die musiekindustrie wat volgens hulle deur mans gedomineer word.

## Verwysings 
## Bronne 
* 
* 
* 
* 
* 
* 

## Eksterne skakels 
* 
*
Coos Bay

**Coos Bay** (voorheen *Marshfield*) is 'n dorp in die weste van Oregon, in die Coos-distrik. 

## Demografie 
In 2000 het die dorp 'n bevolking van 15&nbsp;374 gehad: 90,75% wit, 0,37% swart of Afro-Amerikaans, 2,27% Amerikaanse inboorlinge, 1,44% Asiaties, 0,31% Pasifiese eilanders, 1,35% van ander rasse en 3,51% van twee of meer rasse. Spaans-Amerikaners of Latyns-Amerikaners van enige ras het 4,49% van die bevolking uitgemaak.
Palembang

duimnael
**Palembang** is 'n stad en lê in die provinsie Suid-Sumatra in Indonesië. Palembang is die provinsiale hoofstad.

Daar is ook 'n groot oliesuiweringsaanleg.

## Burgemeester 
Nederlands-Indiese tyd:
*P.E.E.J. le Cocq d'Armandville (1920-1929)
*Ir. R.C.A.F.J. van Lissa Nessel (1929-1934); 
*F.H. van de Wetering (1934-1938)
*Mr. L. van Dijk (1939-1941)
*Mr. H.P.M. Hildebrand (1941-1942). 

## Buurte 
Palembang het 16 Buurte/Distrikte (Indonesies *kecamatan*)
* Ilir Timur I
* Ilir Timur II
* Ilir Barat I
* Ilir Barat II
* Seberang Ulu I
* Seberang Ulu II
* Sukarame
* Sako
* Bukit Kecil
* Kemuning
* Kertapati
* Plaju
* Gandus
* Kalidoni
* Alang-alang lebar
* Sematang Borang
Astoria, Oregon

**Astoria** is 'n dorp in die noordweste van Oregon, en die hoofstad van die Clatsop-distrik. 

## Demografie 
In 2000 het die dorp 'n bevolking van 9&nbsp;813 gehad: 91,08% wit, 0,52% swart of Afro-Amerikaans, 1,14% Amerikaanse inboorlinge, 1,94% Asiaties, 0,19% Pasifiese eilanders, 2,67% van ander rasse en 2,46% van twee of meer rasse. Spaans-Amerikaners of Latyns-Amerikaners van enige ras het 5,98% van die bevolking uitgemaak.
Frédéric Chopin

duimnael|links|upright|Frédéric Chopin in 1849

**Frédéric François Chopin** (1 Maart 1810 – 17 Oktober 1849), gebore **Fryderyk Franciszek Chopin**, was 'n Poolse pianis en komponis van romantiekmusiek. Hy is een van die bekendste skeppers van klaviermusiek. Hy is ook bekend vir sy liefdesverhouding met die Franse skryfster George Sand.

Chopin is in Żelazowa Wola (Pole) gebore. Hy is in Parys (Frankryk) oorlede.

## Verwysings en voetnotas 
## Sien ook 
* Lys van komponiste

## Eksterne skakels 
*  Bladmusiek
*  BBC
St. Augustine, Florida

**St. Augustine** (Spaans: *San Agustín*) is 'n stad in die deelstaat Florida, Verenigde State, en die administratiewe sentrum van die St. Johns County. Die stad het in 2010 'n bevolking van 12&nbsp;975 gehad en van 1&nbsp;277&nbsp;997 in die metropolitaanse gebied en is ongeveer 56km suidoos van Jacksonville.

Die stad, wat in 1565 deur die Spanjaarde gestig is, is die oudste stad in die Verenigde State, wat steeds bewoon word. Saint Augustine is vernoem na Augustinus van Hippo, wat die biskop van Hippo was.

## Geskiedenis 
Juan Ponce de León was die eerste Europeër om Florida te bereik toe hy hier aan wal stap op 2 April 1513. Op 8 September 1565 het die Spaanse admiraal Pedro Menéndez de Avilés ook hier aan wal gestap, die area geannekseer vir Spanje en 'n nedersetting begin. Die dorpie het verskeie kere van eienaar verwissel. In 1586 was die dorpie bestorm en afgebrand deur sir Francis Drake. In 1763 het dit die eiendom van Engeland geword. Gedurende die Amerikaanse Onafhanklikheidsoorlog was dit gebruik as basis vir operasies teen die Amerikaners deur die Britte. Na 1783 het Spanje weer eienaarskap verkry en dit behou toe die dorp aan Amerika afgestaan is in 1821.

## Ekonomie 
Die eknomie berus op toerisme, vang en voorbereiding van seekos, groente en ander spesialis voedsel. Daar word ook bote gebou in die dorp.

## Bron 
* ''Collier's Encyclopedia'', Crowell-Collier Educational Corporation, Volume 20, Bladsy 342.
Bitfarm

**Bitfarm** is 'n Suid-Afrikaanse torrent- en NZB-soekenjinwebwerf. Met meer as 10&nbsp;000 lede is dit ook die grootste webwerf van sy soort in Suid-Afrika. Die webwerf stel gebruikers in staat om rekenaarlêers wat hulle wil versprei en wat hulle plaaslik tot 'n .torrent-lêer indekseer, tot die webwerf op te oplaai en waar ander gebruikers dan hierdie .torrent-lêer kan aflaai en hul rekenaars sodoende in staat stel om direk met die verspreider se rekenaar deur middel van 'n eweknie-tot-eweknie (Engels: *peer-to-peer*; P2P) protokol te kommunikeer om die oordrag van die lêer(s) oor die internet moontlik te maak. Die webwerf bemiddel dus die verspreiding van .torrent-lêers maar het, anders as wyd vermeen, geen direkte bydrag tot die verspreiding van enige van die lêers wat deur sy tracker geïndekseer word nie. Bitfarm kan dus met gewilde soekenjins soos Google vergelyk word, maar dit spesialiseer in die indeksering van .torrent-lêers en NZB-lêers.

## Vermeende kopieregskending 
Weens die aard van die webwerf is dit ook moontlik vir gebruikers om gekopieregde materiaal te versprei. Dit het in November 2008 veroorsaak dat die RiSA 'n versoek geloods het om Bitfarm, Newshost en NinjaCentral te laat sluit. RiSA het klagskrifte aan die Suid-Afrikaanse Organisasie vir Internetdiensteverskaffers (ISPA) oorhandig en die onmiddellike sluiting van voorgenoemde drie webwerwe versoek. Prokureur Reinhardt Buys van Buys Inc. Attorneys, wat voorheen partye verdedig het teen dreigemente van die RiSA, het aangebied om al drie webwerwe gratis te verteenwoordig. Volgens Buys is webwerwe wat torrent-lêers versamel, indekseer en berg, wettig in Suid-Afrika. Hy meen dat die inhoud van hierdie webwerwe nie net deur die konstitusionele reg tot vryheid van spraak beskerm word nie, maar dat dit ook buite die grense van enige kopieregaansprake.

## Verwysings
Forest Grove

**Forest Grove** is 'n dorp in die noordweste van Oregon, in die Washington-distrik.

## Demografie 
In 2000 het die dorp 'n bevolking van 17&nbsp;708 gehad: 81,46% wit, 0,43% swart of Afro-Amerikaans, 0,89% Amerikaanse inboorlinge, 2,11% Asiaties, 0,24% Pasifiese eilanders, 11,39% van ander rasse en 3,47% van twee of meer rasse. Spaans-Amerikaners of Latyns-Amerikaners van enige ras het 17,31% van die bevolking uitgemaak.
Zoopy

**Zoopy** was 'n Suid-Afrikaanse sosiale medianetwerk wat gebruikers in staat gestel het om video's, foto's, oudio en notas op te laai en te deel. Opgelaaide materiaal het onder elke gebruiker se unieke profiel verskyn. Gebruikers kon lêers van tot so groot as 200&nbsp;mG oplaai, en die inhoud was, volgens Zoopy.com, op elke kontinent geberg, wat onder meer tot gevolg het dat Suid-Afrikaners die webwerf ná oorskryding van hul maandelikse internasionale bandwydtetoelating steeds Zoopy.com kan besoek, indien hul internetpakket vir plaaslike internetbandwydte voorsiening maak.

Zoopy is op 5 Maart 2007 van stapel gestuur. In Desember 2007 het Nokia te webwerf as hul streeksbeeldingsvenoot vir Suid-Afrika gekies, en in Junie 2008 het Suid-Afrika se grootste mobiele telekommunikasienetwerk, Vodacom, aansienlike beleggings in Zoopy gemaak.

In Julie 2012 het Zoopy se stigter en uitvoerende hoof, Jason Elk, sowel as medestigter en bedryfsdirekteur Pat Elk, die maatskappy verlaat na die nuus dat Vodacom beplan het om 'n beduidende belang in Zoopy te verkoop.

Die platform is kortliks in November 2012 opgedateer voordat dit in Desember 2012 gesluit is.

## Eksterne skakels 
* Amptelike webwerf

## Verwysings
Air

**Air**, soms ook **AIR** geskryf, is 'n Franse musiekduo bestaande uit Nicolas Godin en Jean-Benoît Dunckel. Air is 'n bakroniem ('n akroniem waarvan die betekenis ná die woord gevestig word om die woord 'n akroniem te maak) vir *Amour, Imagination, Rêve*, wat *Liefde, Verbeelding, Droom* beteken.

## Ateljeealbums 
* Moon Safari (1998)
* 10 000 Hz Legend (2001)
* Talkie Walkie (2004)
* Pocket Symphony (2007)
* Love 2 (2009)
* Le Voyage Dans La Lune (2012)
Steierwerk

duimnael|regs|Steierwerk wat tipies opgerig word tydens bouwerk
duimnael|regs|Steiers word ter ondersteuning aangewend.

**Steierwerk** is 'n tydelik konstruksie wat gewoonlik met pype aanmekaar gesit word met die doel om bouwerk te verrig of onderhoud te doen op hoë plekke wat nie maklik bereikbaar is nie.  Steiers word ook dikwels gebruik as tydelike stutte in bouwerk.  Die bou van steiers is 'n vakgebied wat opleiding vereis om te verseker dat steiers veilig opgerig word.  Wêreldwyd is daar gereeld gevalle waar onveilige steierwerk die oorsaak is van ongelukke in die boubedryf en ander nywerhede.  Steiers word gewoonlik gebou deur verskeie staalpype met doelgemaakte koppelstukke aanmekaar te sit en dan doelgemaakte staalplate of gewone houtplanke as loopvlakke te verskaf.  Ander materiale soos hout en bamboes is voorheen gebruik vir steierwerk en in baie wêrelddele word dié materiale steeds gebruik.

## Geskiedenis 
In antieke Rome is steierwerk van hout en klip gebruik in die bou van brûe, akwadukte en ander geboue.  Daar is bewyse van gate en stene in die konstruksies wat gebruik is om die steierwerk te ondersteun.

## Opleiding 
In Suid-Afrika is daar eenheidstandaarde by SAQA geregistreer (US ID 119074) ten opsigte van die bou van, die aanbring van veranderinge aan en die afbreek van steierwerk.  Die wet op Beroepsgesondheid en -veiligheid van 1993 het baie spesifieke bepalings oor die oprig van steierwerk waarvan die bouer bewus moet wees.

## Verwysings
Glencoe, KwaZulu-Natal

**Glencoe** is 'n dorp in die noorde van KwaZulu-Natal, Suid-Afrika. Die dorp en omgewing het 'n bevolking van 17&nbsp;548 in 2011 gehad. Die dorp is 10&nbsp;km wes van Dundee.

## Geskiedenis 
Die dorpie het as Biggarsberg-aansluiting begin toe die Durban-Johannesburgspoorlyn hierdie punt in 1889 bereik het. 'n Nuwe dorp is in 1921 by die aansluiting aangelê en die naam is verander na Glencoe, na 'n vallei in Skotland.

## Distrik 
Die dorp het in 1964 sy eie distrik gekry van 668&nbsp;km2. Skaap- en beesboerdery is die belangrikste aktiwiteite.

## Sien ook 
* Lys van dorpe in Suid-Afrika

## Bronne 
* 
* 

## Verwysings
Paulínia

**Paulínia** is 'n stad in die gelyknamige staat in suidoostelike Brasilië. Dit is geleë op die koördinate 22°40′49″S, 47°09′15″W sowat 118&nbsp;km vanaf São Paulo en 800&nbsp;km vanaf die federale hoofstad Brasília.

## Eksterne skakels 
* Trekearth 
*
La Grande

**La Grande** (/ləˈɡrænd/ voorheen genoem *Brownsville*) is 'n dorp in die noordooste van Oregon, in die Union-distrik.

## Demografie 
In 2000 het die dorp 'n bevolking van 12&nbsp;327 gehad: 92,92% wit, 0,68% swart of Afro-Amerikaans, 0,78% Amerikaanse inboorlinge, 1,26% Asiaties, 0,90% Pasifiese eilanders, 1,40% van ander rasse en 2,07% van twee of meer rasse. Spaans-Amerikaners of Latyns-Amerikaners van enige ras het 2,77% van die bevolking uitgemaak.
Djainisme

duimnael|200px|Die Jain Prateek Chihna, ’n simbool van Djainisme.

**Djainisme** (Sanskrit: जैन) is ’n antieke Indiese geloof. Die geloof se aanhangers, bekend as **Djainas**, glo elke siel is goddelik en beskik oor die potensiaal om geestelike verligting, of *moksja*, te bereik. Enige siel wat sy eie innerlike vyande oorwin het en die vlak van opperwese bereik het, staan as *djina* (oorwinnaar) bekend. Djainisme is die weg waarlangs dié vlak bereik word deur ’n gedissiplineerde lewenswyse geskoei op die beginsel van *ahimsa*, geweldloosheid teenoor alle lewende wesens. 

Djainisme het in die 7de tot 5de eeu&nbsp;v.C. ontwikkel tot ’n kulturele stelsel wat belangrike bydraes tot die Indiese filosofie, kuns, argitektuur en wetenskap gelewer het. Tesame met Hindoeïsme en Boeddhisme is dit een van die drie oudste Indiese gelowe wat tot vandag toe bestaan. Daar word baiekeer in antieke geskrifte na Djainisme verwys as *Djain Dharma* (जैन धर्म), *Shraman Dharma*, die godsdiens van Nirgantha of die godsdiens van Vratyas.

## Verwysings 
## Eksterne skakels
Deva

[duimnael|upright|Bas-reliëf van 'n deva in [Angkor Wat, Kambodja]]

**Deva** of **dewa** (Sanskrit: देव, *deva*, []) is 'n Indiese begrip wat verwys na gode en hemelwesens. Devas verkeer op 'n hoër vlak as die mens en kan na gode, halfgode, engele asook bonatuurlike wesens verwys. As hemelwesens staan hulle nie buite die hergeboortekringloop (samsara) nie, maar is wel daarin geïntegreer. Hulle speel veral in Hindoeïsme en Djainisme 'n belangrike rol. In Boeddhisme word met devas hemelwesens of gode bedoel wat in die ses bestaansbereike in 'n geluksalige toestand heers, maar wat soos die mens onderworpe is aan die kringloop van hergeboorte, veroudering en afsterwe.

Hoewel deva dikwels met god vertaal word, moet mens daarop let dat dit nie vir die hoogste godhede (byvoorbeeld Ishvara of Narajana) gebruik word nie. Boeddhistiese devas is ook nie almagtig, alomteenwoordig of onsterflik nie.

Die vroulike vorm is **devi** of **dewi**.

## Verwysings 
## Eksterne skakels
Sandro Botticelli

**Sandro Botticelli** (ca.  1445 - 17 Mei 1510) was 'n Italiaanse skilder van die Florentynse skool tydens die vroeë Renaissance. Na sy dood het sy reputasie versleg, maar laat in die 19de eeu het daar hernieude bewondering in sy werk ontstaan. Sy *Geboorte van Venus* en *Primavera* word onder die bekendste Florentynse kunswerke gereken. 

In Januarie 2021 is 'n portret (''Jong man met 'n medalje'') deur Botticelli vir 'n verstommende $92 miljoen (ongeveer R1,3 miljard) verkoop tydens 'n veiling van Sotheby's in New York. Dit is die hoogste prys nóg vir 'n skildery deur Botticelli wat tydens 'n veiling behaal is. 

## Galery 

Botticelli - Adoration of the Magi (Zanobi Altar) - Uffizi.jpg|*Aanbidding van die konings* (ca. 1475–1476)
Sandro Botticelli - La nascita di Venere - Google Art Project - edited.jpg|*Geboorte van Venus* (1485–1486)
Botticelli-primavera.jpg|*La Primavera* (1485–1487)
Venus and Mars.jpg|*Venus en Mars* (1483)

## Verwysings
Diftong

'n **Diftong** (van die Grieks , "diphthongos", letterlik "twee klanke" of "twee tone"), of **tweeklank** is in die fonetiek is 'n kontoerklinker—dit wil sê 'n *unitêre* klinker waarvan die klankwaarde tydens uitspraak verander of "gly", met 'n gladde beweging van die tong van een artikulasieplek tot 'n ander soos in die Afrikaanse *ai, boei,* en *lui.* Dit staan in teenstelling met die "suiwer klinkers"of monoftonge, waar die tong se posisie stil gehou word soos in die Afrikaanse woord *pappa.*

Diftongs vorm baie keer wanneer aparte klinkers in vinnige spraak in mekaar in loop. Daar bestaan egter ook unitêre diftonge wat deur luisteraars as 'n ankele klank waargeneem word.

In die Internasionale Fonetiese Alfabet word suiwer klinkers met een letter getranskribeer terwyl diftonge met twee letter letters getranskribeer word soos in Engels "eye"  of "syl" . Die twee IFA simbole verteenwoordig die begin en eind posisies van die klank. Die diakritiese teken  word onder die minder belangrike komponent geplaas om aan te toon dat dit deel is van 'n diftong eerder as 'n aparte klinker. Dit word egter in tale soos Afrikaans baiekeer weggelaat aangesien daar nie verwarring behoort te bestaan oor die uitspraak nie. (Dit wil sê in presiese transkripsie verteenwoordig  twee klinkers in hiatus soos in die woorde Hawaii en "naïef").

## Verwysings
IAST

Die **Internasionale Alfabet van Sanskrit Transkripsie** (Engels: *International Alphabet of Sanskrit Transliteration*) (**IAST**) is 'n algemene transliterasieskema wat die verlieslose romanisering van Indiese skrifte moontlik maak.

IAST is die mees algemene skema vir die romanisering van Sanskrit en Pali. Dit word baie keer in gedrukte publikasies gebruik, veral in boeke wat handel oor antieke Sanskrit en Pali onderwerpe verwant aan Indiese gelowe. Die beskikbaarheid van Unicode lei ook daartoe dat dit word ook toenemend vir elektroniese tekste gebruik word.

IAST is gegrond op 'n standaard wat deur die *International Congress of Orientalists* gevestig is in Genève in 1894. Dit laat toe vir verlieslose transliterasie van Devanāgarī (en ander Indiese skrifte, soos die Sharada-skrif), en verteenwoordig in die opsig nie slegs die foneme van Sanskrit nie maar laat ook essensieel fonetiese transkripsies toe (byvoorbeeld: Visarga '''' is 'n allofoon van die woord-finale *r* en *s*).

Die *National Library at Kolkata romanization*, bedoel vir die gebruik van die romanisering van alle Indiese skrifte is 'n uitbreiding van IAST.

## IAST tekeninventaris en konvensies 
Die tekeninventaris van IAST (in klein- en hoofletters) vertoon met Devanāgarī ekwivalente en fonetiese waardes in IFA, is as volg (geld vir Sanskrit; in Hindi het sommige fonologiese verandering plaasgevind wat tot 'n ander uitspraak lei):

Let wel: Anders as slegs-ASCII romaniserings soos ITRANS of Harvard-Kyoto, laat die diakritiese tekens wat vir IAST gebruik word hooflettergebruik van eiename toe. Die hooflketter weergawe van wat nooit aan die begin van 'n woord voorkom nie  () is nuttig in  konteks, waar die konvensie is om die *IT* klanke as hoofletters te set (sien ).

## Vergelyking met ISO 15919 
IAST is grotendeels 'n deelversameling van ISO 15919. Die volgende vyf uitsonderings kom voor as gevolg van ISO standaard se insluiting van 'n uigebreide simboolrepertoire om transliterasie van Devanāgarī en ander Indiese skrifte soos gebruik deur tale anders as Sanskrit moontlik te maak.

## Verwysings
Vishnu

**Vishnu** of **Wisjnoe** (Devanagari: विष्णु viṣṇu) is die oppergod in die Vaishnavisme-tradisie van Hindoeïsme. Smarta-volgelinge vereer Vishnu as een van die vyf primêre vorme van god, en sy opperstatus word in die Hindoes se heilige geskrifte soos die Yajurveda, Rigveda en Bhagavad Gita verklaar.

## Agtergrond 
Die Vishnu Sahasranama verklaar Vishnu as Paramatma (oppersiel) en Parameshwara (oppergod). Dit beskryf Vishnu as die alomteenwoordige essensie van alle wesens, die meester van – en verhewe bo – die verlede, hede en toekoms, die skepper en vernietiger van alle bestaan, die een wat die heelal ondersteun, onderhou en regeer en wat aan al die elemente daarbinne oorsprong gee en dit ontwikkel.

In die Puranas word beskryf dat Vishnu 'n goddelike kleur van wolke (donkerblou) het met vier arms waarmee hy 'n lotus, staf, trompetskulp en chakra (wiel) vashou. In die Bhagavad Gita word ook beskryf dat Vishnu 'n "universele vorm" (*Vishvarupa*) het wat buite die perke van die mens se sintuiglike waarneming lê.

Die Puranas beskryf ook elkeen van die avatars van Vishnu. Onder die tien hoofavatars wat beskryf word, het nege in die verlede voorgekom en sal een in die toekoms voorkom teen die einde van die Kali-yuga. In die kommentaar van die skepper Brahma in Vishnu Sahasranamam verwys hy na Vishnu as "Sahasrakoti Yuga Dharine", wat beteken dat hierdie inkarnasies in alle yugas op kosmiese skaal voorkom. Die Bhagavad Gita meld dat hulle doel is om dharma te vernuwe en negatiewe magte te oorwin en om sy goddelike bedrywighede voor al die gevalle siele te vertoon. In byna alle Hindoedenominasies word Vishnu óf direk aanbid óf in die vorm van een van sy tien avatars, soos Rama, Krishna en Siddhartha Gautama.

Die Trimurti ("drie vorme"; Sanskrit: *trimūrti*) is 'n konsep in Hindoeïsme "waarin die kosmiese funksies van skepping, instandhouding en verwoesting verpersoonlik word deur die vorme van Brahma die skepper, Vishnu die instandhouer of behoeder en Shiva die vernietiger of vervormer". Hierdie drie godhede word soms "die Hindoe-triade" genoem. Die Bhagawata Purana verduidelik dat van die drie lede van die Trimoerti, die grootste guns van Vishnu af verkry kan word.

## Verwysings
Hartswater

::*Nota: Hierdie artikel handel oor die nedersetting in die Noord-Kaap. Vir die veesiekte, sien hartwater.*

**Hartswater** is 'n dorp geleë tussen Jan Kempdorp en Taung, in die Vaalharts-besproeiingskema van die Noord-Kaapprovinsie van Suid-Afrika. Die townships Bonita Park en Pampierstad is naby die dorp. Die bevolking was 10&nbsp;465 inwoners in 2011,

Die Kalahari-agtige omgewing in en om die dorp is in 'n lusoord omskep, danksy die water van die Vaalrivier wat in reuse betonkanale sowat 50&nbsp;km ver hierheen herlei word. Deur die ywer van die eerste nedersetters is die sanderige, beboste bodem in 'n kort tydperk ná die dorp aangelê is, in ryk, vrugbare aarde omskep.

## Ontstaan 
In 1933 begin die departement van besproeiing met die bou van 'n uitkeerdam in die Vaalrivier naby Warrenton en ook met die bou van kanale na die Hartsriviervallei (destyds "Hartzriviervallei"). Sowat duisend blankes het aan die werk deelgeneem, wat een van die regering se oplossings vir die Armblankevraagstuk was. Die eerste nedersetters het in 1938 op Vaalharts aangekom en binne 12 jaar is meer as duisend kleinhoewes daar beset. Terselfdertyd het nedersetters hulle op Hartswater begin vestig, sodat dit kort voor lank 'n selfstandige dorp geword het. In die omgewing het nedersetters elk 'n kleinhoewe van 30 morg (amper 26 hektaar) besproeibare grond gekry.

## NG gemeente 
duimnael|links|210px|Die kerkgebou van die NG gemeente Hartswater, in die jare sewentig afgeneem deur die amateurkerkfotograaf John Conroy.
Die plaaslike gemeente van die NG Kerk is op 8 Mei 1946 met 750 lidmate van die gemeente Vaalharts op die gelyknamige besproeiingskema afgestig. Die eerste leraar, ds. J.S. Grove, is reeds op 4 Augustus daardie jaar bevestig en moes voorlopig in 'n nedersettershuis langs die Ebenhaezersaal woon. Dit was die eerste kerklike gebou wat hier opgerig is sedert die moedergemeente op 17 Mei 1941 van Warrenton afgestig het.

Omdat honderde huisgesinne uit alle dele van die land hulle heenkome hier kom soek het, het die ou saal gou te klein geword en in Desember 1950 wy die gemeente die Immanuelsaal met sitplek vir 325 mense in. Toe die gemeente sy vyfde verjaardag in 1951 vier, was hier reeds 1&nbsp;200 lidmate. In dieselfde jaar kom die gemeente Noorderharts tot stand met Magogong as sentrum, waar die Immanuel-saal geleë was, sodat Hartwater se sentrum die Phokwane-stasie geword het. Die gedeelte van die gemeente op en om Tadcaster het in 1960 van Hartswater afgestig.

In 2009 was dit steeds 'n betreklik groot plattelandse gemeente met sowat 900 volwasse (belydende) lidmate en twee voltydse leraars. In die *NGK Jaarboek* van 2021 was die lidmaattal 879 belydend en 247 doop.

## Bronnelys 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.

## Verwysings 
## Eksterne skakels 
* Toeriste-inligting
Parvati

**Parvati** (Sanskrit: , , Maleis: Parvati, Thais: Nang Oema-Dewi) is 'n Hindoegodin. Parvati word ook beskou as 'n manifestasie van Shakti, dog die sagte aspek van dié godin omdat sy 'n moedergodin is. Parvati word beskou as die oppergoddelike moeder en alle ander godinne word na verwys as haar inkarnasies of manifestasies. Shaktas beskou haar as die uiteindelike goddelike Shakti — die beliggaming van die totale energie in die heelal.

Parvati is nominaal die tweede gade van Shiva, die Hindoegod van vernietiging en hernuwing. Sy is egter nie verskillend van Satī nie aangesien sy die reïnkarnasie van dié voormalige gade van Shiva is. Parvati is die moeder van die gode Ganesha en Skanda. Sommige gemeenskappe glo ook dat sy die suster van die god Vishnu is. Sy word ook beskou as die dogter van die Himalaya.

Parvati verskyn, wanneer sy langs Shiva uitgebeeld word, met twee arms, maar wanneer sy alleen uitgebeeld word, word sy vertoon met vier arms en op die rug van 'n tier of leeu. Hoewel sy oor die algemeen as 'n goedhartige godin beskou word, het Parvati ook vreesaanjaende aspekte soos Durgha, Kali, Thandi en die Mahawidjas benewens welwillende vorme soos Mahagauri, Shailputri en Lalita.

## Verwysings